Poštovani kolege i kolegice studenti,

ovim putem voljela bih Vas pozvati, neovisno o tome jeste li na preddiplomskoj ili diplomskoj razini studija, na suradnju. Naime, s ciljem poboljšavanja studentskog mentorskog sustava te svojevrsnog osnivanja koordinacije toga sustava, pozivam sve Vas koji ste voljni biti studenti-mentori studentima prvih godina preddiplomskog studija da se do kraja kolovoza 2018. godine javite na sljedeći mail: tamaramazur5@gmail.com. Također, oni koji već obnašaju navedenu funkciju te žele to činiti i dalje, neka to naznače u mail-u. Tijekom rujna planira se konkretnije razraditi i odrediti plan za akademsku godinu 2018./2019., a kada će svi Vi zainteresirani saznati konkretnije o načinu rada, terminima i svemu ostalome što bude potrebno kako bi koordinacija te prijenos informacija bila što uspješnija. Upravo ovakav sustav dočeka i rada sa studentima koji su tek započeli sa studijem jest ono po čemu je Filozofski fakultet u Osijeku prepoznat i ono što uvelike olakšava sve teškoće i nejasnoće koje se pojavljuju prilikom prve godine studija, a čega smo svi koji studiramo itekako i svjesni.

Za sve ostale informacije vezane uz mentorski sustav, također se možete obratiti na spomenutu mail adresu.

Unaprijed hvala svim kolegama i kolegicama!

 Tamara Mazur, student-prodekan